РЕШЕНИЕ

№132 – МИ

Костенец, 17.10.2019 г.

ОТНОСНО: Постъпило e постановление с отказ за образуване на досъдебно производство на Районна прокуратура Ихтиман, ведно с копия на материалите по преписката, за разглеждане от ОИК – Костенец по компетентност.

В Общинска избирателна комисия - Костенец е постъпило постановление за отказ да се образува досъдебно производство с вх. № 151/16.10.2019г на ОИК- Костенец и по прокурорска преписка с изх. № 924/2019г. по описа на РП-Ихтиман, ведно с копия на материалите по преписка № 1184р-9268/2019г. по описа на РУ-Костенец, изпратена от Районна прокуратура Ихтиман до ОИК-Костенец за разглеждане по компетентност.

Проверката е започнала по повод на получен на 11.10.2019г. около 10:43 ч. на личният телефон на Началника на РУ гр. Костенец – гл. инспектор П. Ценев  сигнал от Десислава Николова служител на Община Костенец. Жалбоподателката твърди, че в централната част на града се извършва агитационна дейност в нарушение на Заповед на Кмета на Община Костенец и Изборния кодекс.

Установено било, че на паркинга срещу банка „Уникредит Булбанк“ е паркиран тежкотоварен автомобил марка “Щаер“,с унгарска регистрация, собственост на фирма‚ РСП Транс“ ЕООД върху каросерията на който имало прикрепени агитационни материали във връзка с течащите в момента местни избори. Установено било, че Бони Атанасов Бончев, сам бил поставил въпросните агитационни материали тъй като симпатизира на политическата партия и респективно кандидата за кмет на въпросната партия и общински съветници.

Въпросното МПС е частна собственост(собственост на търговско дружество).

При проверка извършена на място от полицейски служител при РУ- Костенец- инспектор Бл. Ангелов е установено, че агитационните материали по никакъв начин не застрашават движението по пътищата, като не създават пречка или опасност за преминаващи пешеходци или други МПС.

След анализиране материалите по преписка, г-жа ДЕСИСЛАВА СТОИМЕНОВА – РАЙОНЕН ПРОКУРОР НА РАЙОННА ПРОКУРАТУРА – ИХТИМАН счита ,че не са на лице данни за извършено престъпление от общ характер по чл.167 и сл. от НК и следва да бъде постановен отказ да се образува досъдебно производство по прокурорска преписка № 924/2019г.

След извършена проверка по жалбата с прокурорско постановление е отказано да се образува досъдебно производство, а цялата преписка е изпратена на ОИК-Костенец за разглеждане по компетентност.

За да се произнесе по този повод, членове от състава на ОИК- Костенец извършиха проверка на паркинга срещу банка „Уникредит Булбанк“ с цел изясняване на фактическата обстановка.

В резултат на извършената на 17.10.2019г. проверка на място, се установи, че на посоченото в сигнала място има паркиран тежкотоварен автомобил марка “Щаер“, с унгарска регистрация, върху каросерията на който има прикрепени агитационни материали във връзка с течащите в момента местни избори.

Бе установено, че агитационните материали по никакъв начин не застрашават движението по пътищата, като не създават пречка или опасност за преминаващи пешеходци или други МПС, здравето на граждани, частната , общинската и държавна собственост.

Ето защо сигналът като допустим за разглеждане се явява неоснователен по същество и като такъв следва да се остави без уважение.

Водена от горното, ОИК- Костенец на основание чл. 87,ал.1,т.22 във връзка с чл. 183 ал.3 и ал. 4 от Изборния кодекс и Решение № 794-МИ/27.08.2019г.на ЦИК и Заповед на кмета на община Костенец № РД04-446/08.10.2019г. и при спазване на законоустановения кворум,

ОИК- Костенец ,

РЕШИ:

Не установява извършване на нарушения на изборния процес във връзка с поставяне на агитационни материали на ПП“ГЕРБ“ върху паркиран тежкотоварен автомобил мрака „Щаер“ в централната част на града, а именно паркинга срещу банка „Уникредит Булбанк“.

Решението се приема и подлежи на обжалване пред  Централната избирателна комисия по реда на чл. 88 от ИК, в тридневен срок от обявяването му.

Председател: Александра Иванова Герева

Секретар: Руменка Петрова Паунова